
              Koulun kotisivut:

KOULUTIEDOTE 1
Asemanpellon koulu


Elokuu 2026
Munkkaantie 35, 08500 LOHJA 
Opettajat

            044 3695322



Toimistosihteeri
            044 3695541

anneli.levison(at)lohja.fi
Rehtori
                             044 3740040

virpi.koskelainen(at)lohja.fi
Vararehtori

            044 3740152

tiina.aitolehti(at)edu.lohja.fi
Erityisopettaja                           044 3740152

Keittiö

            044 3695323


Terveydenhoitaja
            044-3743737
Asemanpellon koulussa on kiva opiskella!

Tervetuloa kouluun rentouttavan kesän jälkeen!

Tänä syksynä koulussamme aloittaa 76 oppilasta sekä 4 luokanopettajaa, englannin opettaja kahtena päivänä viikossa ja erityisopettaja, 2 ohjaajaa ja rehtori. Iltapäiväkerhoa ei tänä vuonna ole koulussamme. Meillä on 4 perusopetusryhmää ja jatkamme 1- sarjaisena kouluna, jossa mukana kolme yhdysluokkaa. Näin saamme pidettyä luokkakoon 20 oppilaan tuntumassa tai sen alle jokaisessa luokassa.  Panostamme alkusyksyllä jokaisessa luokassa ryhmäytymiseen sekä toimintatapoihin totutteluun varsinkin niissä luokissa, joissa on uusia oppilaita ja kenties myös uusi opettaja. Toivomme ja siihen pyrimme, että koulumme on hyvä paikka kaikille talossa työskenteleville. Tärkeä hyvän oppimisen perusta on turvallinen ja viihtyisä luokkailmapiiri. Se syntyy välittämisestä, reilusta kaveruudesta ja yhteisistä pelisäännöistä. Jokaisella oppilaalla on mahdollisuus onnistua ja erehtyä. Kiusaamisessa säilytetään nollatoleranssi - kaikkiin kiusaamisiin puututaan. Kiusaaminen ei ole missään tilanteessa hyväksyttävää. Vanhempien tuki on korvaamaton apu oppilaan oppimisen sekä opetus- ja kasvatustyön onnistumisessa. Osaava ja työhönsä sitoutunut opetushenkilöstömme työskentelee oppilaskeskeisesti ja tekee mielellään yhteistyötä kotien kanssa. 

Meille on tärkeää oppilaiden osallisuus ja vaikuttamismahdollisuudet sekä kotien ja muun ympäröivän ympäristön, yhteisön kanssa tapahtuva oppiminen ja yhteistyö. Painopisteenämme on hyvinvointi. Pyrkimyksenä auttaa ja tukea lasta mm. oppimisessa ja kaverisuhteissa ja näin tukea lapsen hyvinvointia. Hyvinvoinnin tärkeänä osana ovat osallisuus ja yhteisöllisyys. Oppilaiden kuuleminen ja vaikutusmahdollisuuksien lisääminen ovat meille tärkeitä. Työrauha ja vastuu omasta oppimisesta ja omista töistä rakentavat omalta osaltaan toimivaa ja hyvinvoivaa yhteisöä. Hyvinvointia yritämme ylläpitää pitämällä huolta myös koko kouluyhteisön yhteistyöstä ja kommunikaatiosta. Tänä vuonna panostamme opetuksessa erityisesti matematiikan ja ympäristöopin toiminnallisuuteen ja konkreettiseen tekemällä oppimiseen oppimisvälineiden avulla. Oppimis- ja työskentelytaitoja harjoittelemme kaikissa oppiaineissa koko kouluvuoden ajan. Ympäristökasvatuksessa tärkeänä osana näemme luontokokemukset, retket, erilaisin tavoin erilaisiin kohteisiin. Yritämme huomioida liikkuvan koulupäivän mahdollisimman hyvin myös tämän kouluvuoden aikana. 

Toiminnassamme on positiivinen ajattelu ja ratkaisukeskeisyys keskeisellä sijalla. Kaikessa oppimisessa ja opettamisessa korostamme sinnikkyyttä, iloa, aktiivisuutta, huolellisuutta, motivoituneisuutta, halua ponnistella kohti parempia osaamistasoja ja oppimista.
Koulun vanhempainyhdistys on tärkeä yhteistyökumppanimme, niin yhteistä toimintaa luovana kuin keskustelukumppanina sekä taloudellisena tukijana. Toivottavasti moni teistä vanhemmista tulee jälleen mukaan yhdistyksen toimintaan. Toivon meille kaikille oikein antoisaa lukuvuotta yhteistyötä tehden.






Virpi Koskelainen





      rehtori

Asemanpellon koulun toiminta-ajatus
Koulumme tavoitteena on kasvattaa lapsesta sosiaalinen ihminen (yksilö), joka huolehtii tulevaisuudestaan, pystyy itsenäiseen työskentelyyn ja omaa tarvittavat perustiedot ja –taidot.

Asemanpellon koulun toimintakulttuuri 

Asemanpellon koulun toimintakulttuuri rakentuu vahvan perusopetuksen ja taito- ja taideaineiden sekä tiedonhankintataitojen oppimisen perustalle. Oppilaan oppimista ja hyvinvointia tuetaan yksilöllisesti ja koulunkäynnissä ilmeneviin ongelmiin pyritään puuttumaan mahdollisimman varhaisessa vaiheessa. 

Kasvatuksessa painottuvat terve itsetunto, hyvät tavat ja yhteisten sääntöjen sisäistäminen, suvaitsevaisuus ja toisten huomioonottaminen. Hyvää käytöstä opetetaan, mallitetaan, harjoitellaan ja siitä palkitaan.  Kestävä kehitys ja elinikäisen oppimisen periaate kuuluvat koulumme arkeen.

Työnteko kuuluu koko kouluyhteisön arkeen ja panostamme arkirutiinien toimivuuteen. Koulussamme on järjestetty porrastettu ruokailu, jolloin oppituntien joustava jaksottaminen on mahdollista. Kaikilla oppilailla on pitkä ruokavälitunti puolen päivän aikaan.

Myös opiskeluryhmiä voidaan muodostaa joustavasti tilanteen mukaan. Arjen keskellä järjestetään ajoittain myös elämyksiä, kuten juhlia ja tapahtumia.

Käytämme erilaisia oppilaskeskeisiä työtapoja. Rohkaisemme oppilaita omatoimisuuteen ja vastuun kantamiseen. Oppilailla on mahdollisuus vaikuttamiseen osallistumalla mm. oppilasneuvoston toimintaan, kummitoimintaan sekä yhteissuunnitteluun ja omien tavoitteiden asetteluun ja arviointiin.

Tärkeä oppimisen edellytys on oppimisrauha. Pyrimme rakentamaan oppimis- ja työympäristöä, jossa toteutuu hyväksyvä, kannustava, rauhallinen, kuunteleva ja työskentelylle avoin ilmapiiri. Samalla opitaan sosiaalisia taitoja yhdessä työskennellen. Kiusaamiseen sekä muihin hankaliin asioihin puututaan nopeasti ja niihin etsitään ratkaisuja. Kiusaamisen ehkäisyssä koulussamme on käytössä KiVa Koulu –ohjelma, jonka puitteissa toimi KiVa Tiimi.
Jokainen työyhteisön jäsen on vastuussa työyhteisön kehittämisestä. Yhteisöllisyyteen ja yhteisvastuullisuuteen kannustetaan koko työyhteisön piirissä. Vuorovaikutteinen johtajuus antaa tilaa keskustelulle. Henkilöstöltä odotetaan sitoutumista yhteiseen kehittämistyöhön kuitenkin erilaiset lähtökohdat huomioiden. Koulun toimintakulttuurin on tarkoitus edistää oppimista, hyvää työilmapiiriä ja henkilöstön jaksamista.

Pyrimme toimimaan vuorovaikutuksessa ympäröivän yhteiskunnan ja erityisesti oppilaiden kotien kanssa.

Lukuvuoden 2026-2027 painoalueet

TAVOITTEENAMME ON hyvinvoinnin edistäminen ja oppimistulosten nostaminen

Edistämme hyvinvointia hyvällä työrauhalla, oppilaiden osallisuudella, tunne-ja vuorovaikutustaitojen opettamisella, hyvällä käytöksellä ja toisen kunnioituksella. Kunnioitamme oppilaitamme, huoltajia ja työyhteisömme jäseniä. Se näkyy myös puhetavassamme toisistamme/toisillemme. Oppiaineista keskitymme erityisesti äidinkieleen, matematiikkaan ja ympäristöoppiin. 

TYÖRAUHA

Pyrimme parantamaan oppimistuloksia kautta koko oppilaskunnan parantamalla työrauhaa ja antamalla aikaa työskentelyyn. Jokaisessa luokassa luodaan luokan pelisäännöt ja noudatetaan niitä sekä koulun järjestyssääntöjä. Sitoudumme kaikki vetämään yhtä köyttä noudattamalla linjauksia ja puuttumalla napakasti, ratkaisukeskeisesti vääränlaiseen toimintaan.

Työrauhan edistämisen askeleet:

1) Selkeä tunnin rakenne; 

- rauhoittuminen tunnin alussa.

-opetusosuus

-harjoittelu/työskentely

-Läksyjen merkintä

-kirjat reppuun/pulpettiin-

selkeä tunnin lopetus > lupa poistua luokasta välitunnille/kotiin/iltikseen.

2) Selkeät toimintaohjeet, myös kirjallisena näkyvissä 

3) kuvatuki

4) Kaikilla käytössä selkeä kannustin ja palkitsemisrakenne sekä puuttumisen portaat.

Hyvät käytöstavat ja toisen kunnioitus

Keskustellaan oppilaiden kanssa kaikissa luokissa ja kerätään luokista yhteinen huoneentaulu, mitkä ovat hyvät käytöstavat ja toisen kunnioitus. Miten se näkyy puheissamme ja teoissamme. Mallinnamme ja harjoittelemme koko kouluvuoden ajan.

Hyvinvointia tuemme myös tunne- ja kaveritaitotunneilla, joita pidetään jokaisessa luokassa säännöllisesti 1 oppitunti/vk. Luokkien materiaaleina käytetään:

1-2-luokalla Kiva-koulu-materiaalia 1.lk

 3.-4-luokalla Hyvää mieltä yhdessä-materiaalia + 4.lk Kiva-koulu -materiaali

 5-luokalla Salatut elämäntaidot/ 

6.-luokalla Koulukunnossa 

Näistä materiaaleista saat oppituntien aiheet ja rakenteet. Muista aineistoista voit täydentää harjoituksia ja syventää aihetta.

Muita materiaaleja mm., Vahvuusvaris, Friends-materiaali, Askeleet, Rovaniemen kaupungin vuosikello jne. 

Mitä kuuluu -keskustelut oppilaiden kanssa kuuluvat kaikille työyhteisössä työskenteleville.

Osallisuuden tunteen vahvistaminen

Pidämme luokissamme luokkakokouksia säännöllisesti arjen asioista sekä oppilaskunnan asioista. Oppilaskunta suunnittelee ja pyörittää omaa toimintaansa kuultuaan koko koulun oppilaskunnan toiveet. Opettajat osallistavat oppilaita jaksojen ja oppituntien suunnittelussa soveltuvin osin pitkin lukuvuotta.

OPPIMISTULOKSET

Oppimista tuetaan vahvalla tiimirakenteella, jossa 2-3 luokanopettajaa, erityisopettaja/resurssi-opettaja/ ohjaaja muodostavat tiimin. He vastaavat tiiminsä kolmen luokan opettamisesta lähtökohtaisesti ja etsivät oppilaille parhaat tukimuodot ja toimintamallit. Tiimin tehtävänä on maksimoida oppilaiden saaman tuen määrä niiden oppilaiden kohdalla, jotka tarvitsevat väliaikaista tai pidempiaikaista tukea oppimisessaan. Tiimi etsii myös toimivat rakenteet, toimintamallit arkihaasteissa.

Tiimissä korostuu yhteisopettajuus, samanaikaisopetus, joustavat oppimisryhmittelyt, yhteisvastuu oppilaista, yhteiset pelisäännöt, toisilta oppiminen ja yhteissuunnittelu.

Oppimisen tukeminen on myös hyvinvoinnin tuoja. Tuomme iloa ja monipuolisuutta, elämyksiä opetukseen toiminnallisuuden ja konkretian kautta. 

MATEMATIIKKA

Matematiikassa käytetään Ville -oppimisalustaa 1 oppitunnilla joka viikko tehtävien tekemiseen. Tavoitteena eriyttäminen; myös ylöspäin, oppilaan tasoiset tehtävät.

Matematiikassa käytetään myös aktiivisesti konkreettisia oppimis- ja havainnointivälineitä. Minimitavoitteena on, että jokaisessa jaksossa on vähintään 1 oppitunti suunniteltu toiminnalliseksi oppimisvälinetunniksi.

Digitaitotasomerkistöä suoritetaan kaikilla luokilla ykkösistä kuutosiin. 

YMPÄRISTÖOPPI

Ympäristöopissa tutkimme luonnon ilmiöitä toiminnallisesti käyttäen koulun tutkimuspaketteja ja ilmiöpohjaisella tutkimusmenetelmällä. Jokainen luokka tekee vähintään kaksi toiminnallista tutkimusta lukuvuoden aikana. Monialainen oppimiskokonaisuus voi rakentua myös ympäristöopin ympärille. Koulun yhteinen MOK:n aihe on tänä vuonna Ihminen. 
Ympäristöopin tunneilla tehdään myös aktiivisesti luontoretkiä luonnon tarkkailuun, eläin- ja kasvintuntemuksen opetteluun, luonnosta nauttimiseen ja retkeilyyn tutustuen.
KOULUN YMPÄRISTÖPOLKU 
Koulumme yksi painopistealue on luonto ja ympäristömme. Koulumme oppilaat pyrkivät systemaattiseen luonnon havainnointiin, tutkimiseen, elämysten saamiseen käytännön harjoittein sekä itse havainnoiden, tutkien ja oivaltaen. Pidämme kouluvuoden aikana vähintään yhden luontokasvatukseen liittyvän koko koulun yhteisen teemapäivän. Luontoon liittyvien asioiden oppiminen tulee kuin itsestään tiedon lisääntyessä aina esikoulusta kuudenteen luokkaan saakka. Pyrimme pitämään vuosittain LuontoExPertti -kilpailun vaihtuvalla teemalla esim. kasvintuntemuskisa. Samalla pidämme mielessä koulumme toisen painopistealueen, tunne- ja kaveritaidot. Näitä vahvistamme viikoittain pitämällä tunne- ja kaveritunteja sekä ylläpitäen toimintaa kamuluokkamme kanssa.

OPPIMIS-JA TYÖSKENTELYTAIDOT

Oppimis- ja työskentelytaitoihin kiinnitämme tämän kouluvuoden aikana erityistä huomiota, sillä ne ovat osa jokaista oppiainetta. Jokainen oppilas saa kouluvuoden aikana työskentelyohjeita ja toimintamalleja, joilla pyrimme oppiaineiden sisältöjen parempaan omaksumiseen ja toisaalta helpottamaan asioiden oppimista.
ÄIDINKIELI

Lohjan lukutaitostrategian toteutus on lukuvuoden aikaista arkitoimintaa kaikilla kouluilla. Tähän mietitään yhdessä toimivat rakenteet ja panostukset, jotka kirjataan lukuvuosisuunnitelmaan.

Funa-arviointiin osallistuvat kaikki koulumme 3. -5. luokkalaiset syksyllä; AI,MA, hyvinvointi-osuudet ja keväällä MaKeKo -testiin matematiikassa ja Digilukiseulaan. Lukemisen arviointia tehdään 1.-2. luokilla mm. Luenpa -materiaalin avulla.
Luokat ja opettajat

	Luokka
	Opettaja
	Puh./sähköposti

	1-2
	Heli Lamminmäki
	040 6867148
heli.lamminmaki(at)edu.lohja.fi

	3
	Maaria Karpo
	040 6867129
maaria.karpo(at)edu.lohja.fi

	4-5A
	Juha Kavander
	044 6867130
juha.kavander(at)edu.lohja.fi

	5B-6
	Laura Niinikivi
	040 3740151

laura.niinikivi(at)edu.lohja.fi

	Erityis-

opettaja
	Tiina Aitolehti
	044 3740152
tiina.aitolehti(at)edu.lohja.fi



	Elämänkatso-mustieto
	1.-3.lk Terhi Sairasalo 
4.-6.lk Taru Vaitinen

	terhi.sairasalo(at)edu.lohja.fi
taru.vaitinen(at)edu.lohja.fi

	Englanti


	4.-6. lk Reija Viinikkala-Smith
	reija.viinikkala-smith(at)edu.lohja.fi


Rehtori

	Virpi Koskelainen
	044-3740040

virpi.koskelainen(at)lohja.fi


Vararehtori

	Tiina Aitolehti
	044-3740152
tiina.aitolehti(at)edu.lohja.fi


Yhteydenpito opettajiin Wilma-viestein, puhelinsoitolla välituntien aikana tai soittopyyntö tekstarilla Wilma-viestillä. Opettajat ovat yhteydessä sopivan tauon aikana/työpäivän päätteeksi.

	Toimistosihteeri

Anneli Levison, gsm. 044 3695541
työskentelee Perttilän koululla (tarvittaessa Asemanpellon koululla)

	Emäntä  

Mila Suoniemi, puh. 044 3748424


	
	Laitoshuoltaja

Janika Luostarinen

	Koulunkäynninohjaajat
Johanna Virtanen, puh. 044 3743296
Leena Yliportimo, puh. 040 6867109

	Iltapäiväkerho ei toimi koulun tiloissa.



	Kouluterveydenhoito

Päivi Penttilä, puh.  044 374 3737

	Kiinteistönhoito

Tuuli-Milja Alasjärvi, puh.044 3743040


Työjärjestys

Luokanopettaja tiedottaa luokkansa viikkotyöjärjestyksestä.
Päivittäiset  työajat

Koulun alkamisajat ovat klo 8:00, 9:00 ja 10:00. Koulupäivä päättyy tasatunnein esim. klo 13:00. Päivän lopussa oleva kaksoistunti päättyy varttia vaille esim. 14:45. Poikkeuksista sovitaan erikseen ja tiedotetaan koteihin.
Oppitunnit:

8:00 – 8:45


12:15 – 13:00


9:00 – 9:45


13:15 – 14:00


10:00 – 10:45

14:15 – 15:00


10:45 - 11:05 (1. ruokailu)



11:30 – 11:50 (2. ruokailu)

Lohjan peruskoulujen työ- ja loma-ajat
Syyslukukausi 12.8.-22.12.2026
*   aloitus 12.8.2026 (keskiviikko)
· syysloma 12.-16.10.2026 (vko 42) 
· joululoma 23.12.2026 (keskiviikko) - 6.1.2027 
Kevätlukukausi 7.1.-5.6.2027
  aloitus 7.1.2027 (torstai)
     *   talviloma 22.-26.2.2027 (vko 8) 
· pääsiäinen 26.-29.3.2027
· helatorstai 6.5.2027
· vapaapäivä 7.5.2027 (perjantai)
· päättäjäispäivä 5.6.2027 (lauantai) 
Asemanpellon koulun tuntijako 2026-2027
	Oppiaine / luokka
	     1
	2
	3
	4
	5
	6
	Yht.

	Äidinkieli ja  kirjallisuus
	8
	7
	5
	5
	4
	4
	33

	A1-kieli; englanti
	     1 
	1
	3
	2
	2
	2
	11

	B-kieli;ruotsi
	
	
	
	
	
	2
	2

	Matematiikka
	3
	4
	3
	4
	4
	4
	21

	Ympäristöoppi
	2
	2
	3
	2
	3
	2
	14

	Uskonto / elämänkatsomustieto
	1
	1
	1
	1
	2
	1
	7

	Historia
	
	
	
	     
	1
	2
	3

	Yhteiskuntaoppi
	
	
	
	     1
	1
	
	2

	Musiikki
	1
	1
	1
	1
	1
	1
	6

	Kuvataide
	1
	1
	2
	2
	2
	2
	10

	Käsityö
	2
	2
	2
	2
	2
	2
	12

	Liikunta
	2
	2
	2
	3
	2
	2
	13

	Valinnaisaine
	
	
	
	1
	1
	1
	 3

	Yhteensä
	21
	21
	22
	24
	25
	25
	137


Opiskelusta

”Oppilaan tulee osallistua perusopetukseen. Oppilaan on suoritettava tehtävänsä tunnollisesti ja käyttäydyttävä asiallisesti.” (PL35§)
Opiskeluvälineet
Koulusta saadut opiskeluvälineet (kynä, kumi, viivain ja muut eri oppiaineisiin liittyvät välineet) on tarkoitettu käytettäviksi ja säilytettäviksi koulussa. Hävinneet ja tahallisesti rikkoutuneet tarvikkeet on korvattava.
Oppikirjat

Oppilaat saavat koulusta tarvitsemansa oppikirjat. Niistä on pidettävä hyvää huolta, sillä useita oppikirjoja kierrätetään useamman kouluvuoden ajan. Jos oppikirja katoaa, tuhoutuu tai sitä sotketaan, oppilaan huoltajan on hankittava tilalle uusi kirja.
TVT oppimisessa

Lukuvuoden aikana kehitämme tieto- ja viestintätekniikan opetuskäyttöä. Mikäli omia tvt-välineitä käytetään koulussa tai vastaavasti koulun tvt-välineitä kotiopiskelussa, opettaja sopii näistä huoltajien kanssa erikseen. Käyttöön liittyy aina tvt-käyttäjäsitoumuksen allekirjoittaminen. Periaatteena on, että omien laitteiden käyttö on omalla vastuulla.

Uudet tekstauskirjainmuodot ja näppäintaidot

Opetussuunnitelman perusteissa opetuksen tavoite on ”opastaa oppilasta harjaannuttamaan käsin kirjoittamisen taitoa ja näppäintaitoja” ja edelleen tavoite jatkuu ”opetellaan isojen ja pienten tekstauskirjainten piirtämistä sekä niillä kirjoittamista ja näppäintaitoja”. Tavoite on astunut voimaan 1.8.2016.

Käsin kirjoittamisen taitoa pidetään edelleen tärkeänä. Nyt OPH on julkistanut uudet suositukset perusopetuksen mallikirjaimiksi. Mallikirjaimet on tarkoitettu viitteellisiksi. Harjoittelussa on olennaista kehittää oppilaiden omaa persoonallista, luettavaa käsialaa.

Koulussamme käsin kirjoittamisen painopiste siirtyy tekstauskirjaimiin. Näppäintaitoja olemme treenanneet jo useamman vuoden ajan Typing Master –ohjelmalla, jonka oppilaslisenssi mahdollistaa harjoittelun myös kotikoneilla.
Kieltenopetus
Englanti (A1-kieli)

Koulussamme kielten opiskelu alkaa ensimmäisellä luokalla. Tällöin alkavat ensimmäisen vieraan kielen, englannin, opinnot. Ensimmäisellä ja toisella luokalla englantia on yksi tunti viikossa, kolmannella luokalla kolme ja muilla luokilla 2 tuntia viikossa.
Ruotsi (B-kieli)
B-kielen opiskelu alkaa uuden opetussuunnitelman mukaisesti 6. luokalla ja jatkuu sitten yläkoulun puolella 7. ja 8. luokalla.
Elämänkatsomustieto

Elämänkatsomustietoa opetetaan uskonnollisiin yhdyskuntiin kuulumattomalle oppilaalle. Opetusta järjestetään, jos opetukseen oikeutettuja on vähintään kolme.   
Käsityö

1.-2. lk
Opetus sisältää tekstiilityötä että teknistä työtä. 

3.-6. lk
Käsityössä ei ole enää jakoa tekstiilityöhön ja tekniseen työhön, vaan oppiaineen                                  
nimikin jo kertoo, että on vain käsityötä, jonka sisällä harjoitellaan käsittelemään 
erilaisia materiaaleja. Opiskelun työmenetelmät siirtyvät enemmän projektien 
suuntaan, oppilaslähtöisiksi prosesseiksi.

Tukiopetus
Tukiopetusta annetaan tilapäisesti opinnoissaan jälkeen jääneille tai muutoin lyhytaikaista tukea oppimisessaan tarvitseville oppilaille. Aloitteen tukiopetuksen antamiseksi tekee ensisijaisesti opettaja yhteisymmärryksessä huoltajien kanssa. Anottujen lisälomien vuoksi tukiopetusta ei järjestetä.
Koulunkäynnin ohjaaja
Koulunkäynninohjaaja osallistuu opettajan ohella ja ohjauksessa oppilaan kasvatukseen ja ohjaukseen, edistää koulun kasvatustavoitteita pitämällä huolta oppilaan itsenäisestä selviytymisestä ja oppilaan myönteisen itsetunnon kehittymisestä sekä avustaa tukea tarvitsevien oppilaiden koulunkäyntiin välittömästi liittyvissä tilanteissa.
Oppimisen ja koulunkäynnin tuki ja tukimuodot
Opetuksen, ohjauksen ja tuen järjestämisen lähtökohtana on huolenpito hyvästä ja turvallisesta koulupäivästä. 

Opetuksen ja tuen järjestämisen lähtökohtana ovat sekä opetusryhmän että kunkin oppilaan vahvuudet ja oppimis- ja kehitystarpeet. Opetussuunnitelma korostaa ennaltaehkäisevän ja varhaisen tuen merkitystä oppilaalle. Opetusta ja tukea suunniteltaessa on otettava huomioon, että tuen tarve voi vaihdella tilapäisestä vahvempaan tai yhden tukimuodon tarpeesta useamman tukimuodon tarpeeseen. Tarvittaessa tuki suunnitellaan ja toteutetaan monialaisessa pedagogisessa ryhmässä. Huoltajille ja oppilaalle tulee antaa tietoa tukitoimista sekä mahdollisuus esittää näkemyksensä tuen antamisesta.
Tuen muodot:

Ryhmäkohtainen tuki
· ensisijainen oppimisen tuen muoto, johon kaikilla oppilailla on oikeus 

· ryhmäkohtaisia tukimuotoja ovat:

·  
yleinen tukiopetus

·  
opetuskielen tukiopetus

·  
erityisopettajan antama opetus muun opetuksen yhteydessä

·  ryhmäkohtaisesta tuesta ei tehdä hallintopäätöstä
Oppilaskohtainen tuki

· annetaan, jos arvioidaan, ettei ryhmäkohtainen tuki ei ole riittävää oppimisen tukemiseen

· perustuvat oppilaan yksilöllisiin tarpeisiin

· tukitoimet ovat säännöllisiä ja pitkäkestoisia

· tuen tarve arvioidaan, suunnitellaan ja tukitoimista tehdään hallintopäätös
· oppilaskohtaisia tukitoimia ovat:

·  erityisopettajan opetus osittain pienryhmässä ja muun opetuksen   yhteydessä

·  erityisopettajan tai erityisluokanopettajan opetus pienryhmässä

·  erityisluokanopettajan opetus erityisluokassa

·  tulkitsemispalvelut

·  avustajapalvelut

·  apuvälineet
Päivänavaus 
Keskimäärin kerran viikossa kokoonnumme yhteiseen päivänavaukseen liikuntasaliin tai kuuntelemme sen keskusradion välityksellä. Lisäksi Lohjan seurakunta järjestää sovittuina aikoina yhteisiä päivänavauksia. Muina koulupäivinä päivänavaus pidetään luokissa. 
Liikuntavarusteet 

Sisäliikunta: pyyhe, joustavat sisäliikuntavaatteet, sisäliikuntajalkineet tai -tossut    

Ulkoliikunta: pyyhe, joustavat housut, lajin mukaiset jalkineet + muut varusteet, sään mukainen vaatetus esim. kylmällä ilmalla pipo ja käsineet 
Wilma – seuraa säännöllisesti

Wilma on Lohjalla käytössä oleva kouluhallinnon ohjelma, jolla tiedotetaan oppilaita koskevia asioita ja muita kodin ja koulun välisiä yhteisiä asioita.
Lohjan alakoulujen yhdenmukaiset Wilma-merkinnät ovat välttämättömät esim. oppilaiden siirtyessä koululta toiselle Lohjan kaupungin alueella. 

Alla on luettelo yhteisistä merkinnöistä:

 Koodi 
Selite                            

Lyhyt nimi

   : )   
Erityistä positiivista palautetta          
+

   JÄ    
Jälki-istunto                              
Jälki-istunto

   KT    
Kotitehtävien laiminlyönti        
Kotit. laiminlyönti

   Muuta 
Muu opettajan merkintä            
Muu merkintä

   MY    
Myöhästyminen oppitunnilta    
Myöhästyminen

   OVU   
Opiskeluvälineen unohtaminen   
Opisk.v. unoht

   P     
Poissaolo                                  
Poissaolo

   SP    
Sairauspoissaolo                       
Sairauspoissaolo

   TH    
Työrauhan häiritseminen                    
Työr. häiritseminen

   TSKJ  
Tehtävien suorittaminen koulupäivän jälkeen  Teht. suor. koulun jälkeen

   X     
Muu selvitetty poissaolo                   
Muu selv. poissaolo

   XL    
Luvaton poissaolo                          
Luv. po.

    E
Erityisopetuksessa

Erityisop.

· Huoltajan ilmoitus oppilaan poissaolosta etukäteen Wilmaan 

Huoltaja voi tehdä ilmoituksen poissaolosta etukäteen suoraan Wilmaan. Ilmoitus tehdään samana päivänä (siis poissaolopäivänä,) ja klo 12 jälkeen voi ilmoittaa myös seuraavan päivän poissaolon. Poissaolo vaatii myös selvityksen, jonka huoltaja tekee Wilmassa. Sairauspoissaolo ei vaadi lisäselvitystä, muu poissaolo vaatii aina lisäselvityksen. 
· SP,sairauspoissaolo, väri vihreä > selvitetty, ilmoitettu  poissaolo

· X, muu poissaolo, väri tummanvihreä, jos huoltaja on antanut selvityksen

· P, väri punainen, jos poissaoloa ei ole selvitetty
Opettajan merkinnät:
1. Myöhästyminen, alle 15 min, merkitään myöhästyminen (MY, väri vaal.pun.)

2. Luvaton poissaolo, joka sisältää myös yli 15 min myöhästymisen oppitunnilta.
Huoltajan Wilma-tunnuksesta

Saman kunnan sisällä opiskelevat lapset voi pääsääntöisesti yhdistää yhteen tiliin eli yhden kirjautumisen alle. Jos lapset opiskelevat eri kuntien koulussa tai yksityiskouluissa, yhdistäminen ei pääsääntöisesti onnistu. Tämä johtuu siitä, että jokaisella kunnalla on oma Wilma-ohjelmansa, jolloin lapsetkin ovat eri tietokannoissa. Wilman sovellusversiolla on kuitenkin mahdollista nähdä myös eri kunnissa opiskelevien lapsiesi tiedot samalla sovelluksella. Kaikissa Wilmaan liittyvissä ongelmissa, myös tunnukseen tai kirjautumiseen liittyvissä, tulee ottaa yhteyttä oppilaitokseen. Vismalla ei ole pääsyä oppilaitosten Wilmoihin.

Wilma-tunnuksen luonti tai roolin lisäys Suomi.fi.-valtuudet-palvelua käyttämällä (ei avainkoodia)

Lohjalla on käytössä Suomi.fi-palvelu. Palveluun tunnistaudutaan verkkopankkitunnuksilla tai mobiilivarmenteella. Suomi.fi-palvelun avulla Wilma-tunnukset tehdään vahvaa tunnistautumista käyttäen ilman avainkoodia. Huoltajatiedot siirtyvät Digi- ja väestötietoviraston (DVV) kautta oppilashallintajärjestelmään. Vahvan tunnistautumisen kautta Wilma-tunnukset pystyy tekemään vain lapsen viralliset huoltajat. Mikäli tulee tilanne, että tunnus halutaan myös lapsen muulle aikuiselle (esim. samassa osoitteessa asuvalle aikuiselle), lupa tunnuksen luomiseen tarvitaan huoltajalta tai huoltajilta, jos kyseessä on yhteishuoltajuus. Vain vahvalla tunnistautumisella lapsen voi liittää omiin tunnuksiin, tätä kutsutaan valtuuttamiseksi. Mikäli huoltajalla on useampi huollettava, kaikkien huollettavien valtuuttaminen on hyvä tehdä samalla kerralla. 

Tunnuksen voi tehdä connect-sivulla eli osoitteessa https://lohja.inschool.fi/connect tai Wilmaan kirjautumisen jälkeen Käyttöoikeudet-sivulla Lisää rooli-painikkeella (edellyttää, että sinulla on jo Wilma-tunnus ennestään).

Valitse tunnusta luodessa tai roolia lisätessä asiointikoulu. Voit ohittaa tunnistautumisen (jos olet sen jo tehnyt) ja jatkaa suoraan roolin lisäykseen. Et voi kuitenkaan lisätä huoltajaroolia, ennen kuin olet tehnyt vahvan tunnistautumisen.

Valitse ”Minulla on”- kohdasta ”huoltajatiedot saatavilla Digi- ja väestötietoviraston kautta” ja seuraa sen jälkeen Wilman opastamia vaiheita. Jos liität useampia lapsiasi, täytyy ne liittää erikseen samalla toiminnolla.

Suomi.fi-tunnistautumisen teko uudelleen (kun esim. käyttäjän nimi vaihtuu)

Jos olet tehnyt Wilmassa Suomi.fi-tunnistautumisen eli tunnistautunut vahvasti, voit päivittää esim. muuttuneen nimesi Wilmaan vain tekemällä tunnistautumisen uudelleen. Tämä edellyttää, että koulu poistaa aiemman tekemäsi tunnistautumisen, joten ota ensin yhteyttä kouluun (koulusihteeri Anneli Levison, esim. Wilma-viestillä). 

Kun tunnistautuminen on poistettu, voit tunnistautua uudelleen Wilmassa seuraavasti:

- Avaa Wilman ylänurkan asetuspainikkeen kautta Käyttäjätilin asetukset -sivu ja sieltä Vahvva tunnistautuminen -välilehti.

- Klikkaa Tunnistaudu-painiketta.

Huoltajan unohtunut salasana 
Huoltaja voi vaihtaa unohtuneen salasanan klikkaamalla Wilman kirjautumissivun ”Unohditko salasanasi?”-linkkiä. Täytä sivun ohjeen mukaisesti joko pelkkä Sähköpostiosoite-kenttä tai sekä Sähköposti- että Käyttäjätunnus- kenttä ja klikkaa Lähetä-painiketta. Klikkaa sitten sähköpostiisi saapuneessa viestissä olevaa linkkiä ja luo itsellesi minimivaatimukset täyttävä salasana. 

Koulutiedotteet Wilman kautta

Lukuvuoden aikana koulun tapahtumista tiedotetaan oppilaille, heidän vanhemmilleen ja koulun henkilökunnalle koulutiedotteiden avulla, joita ilmestyy tarvittaessa. Tiedotteet lähetetään pääosin sähköisesti Wilman kautta. 

Huoltaja, tarkasta, että olet valinnut käyttöösi lapsesi Wilma-sivuilta ilmoitusasetuksista kohdat: uusi pikaviesti, lukemattomat pikaviestit sekä lukemattomat tiedotteet. Informoi lastasi tiedoteasioista.  

Oppilaan poissaolot/lisälomat

Oppilaan poissaolosta, esim. sairauspoissaolosta, tulee ilmoittaa kouluun ensimmäisenä poissaolopäivänä. Oppilaalle voidaan myöntää lupa poissaoloon koulusta pätevästä syystä. Muihin kuin sairaudesta aiheutuviin poissaoloihin on aina pyydettävä lupa hyvissä ajoin etukäteen. Luvattomiin poissaoloihin puututaan välittömästi, ollaan yhteydessä huoltajaan ja asiaa käsitellään tarvittaessa oppilashuoltoryhmässä. 
Luokanopettaja antaa luvan 1-3 päivän poissaoloon. Kolmea päivää pitempi loma anotaan kirjallisesti rehtorilta. Lupaa poissaoloon kysytään Wilma viestillä 1-3 päivän poissaoloon omalta opettajalta. Yli kolme päivää kestävät poissaolot anotaan rehtorilta Wilman hakemukset ja päätökset välilehdeltä – löytyvällä sähköisellä lomakkeella. Päätöksen saatte suoraan sähköisesti samalle hakemukset ja päätökset välilehdelle. Lomahakemukset tulee tehdä hyvissä ajoin kuitenkin viimeistään kaksi viikkoa ennen suunniteltua lomaa. Lukuvuoden aikana tehdyn lomamatkan takia tukiopetusta ei järjestetä, vaan oppilaan on kodin avustuksella huolehdittava väliin jäävien koulutehtävien suorittamisesta. Koulu toivoo, että perheen lomamatkat sovitettaisiin koulun loma-aikoihin.

Oppilas, joka ei saavu kouluun tai poistuu koulusta kesken koulupäivän ilman lupaa, on aina huoltajan vastuulla. 
Perusopetuslaki 26 §, poissaolojen seuranta”... Opetuksen järjestäjän tulee seurata perusopetukseen osallistuvan oppilaan poissaoloja ja ilmoittaa luvattomista poissaoloista oppilaan huoltajalle. Oppivelvollisen huoltajan on huolehdittava siitä, että oppivelvollisuus tulee suoritettua.”

Oppilaan poissaolot merkitään Wilmaan. Poissaoloihin puututaan tarvittaessa oppilashuoltosuunnitelmassa olevien kaavioiden mukaisesti.

Kouluruokailu
Ruoka tehdään kylmävalmistustekniikalla. Ruoat tulevat uudesta tuotantokeittiö Köökistä.  Jokaisena koulupäivänä oppilaille tarjotaan tarkoituksenmukaisesti järjestetty ja ohjattu, täysipainoinen maksuton ateria: lämmin ruoka, tuoreannos, leipä ja ruokajuoma. Ruokailemme luokittain porrastetusti klo 10:40-11:00 tai 11:30-11:50. Jokainen oppilas ottaa ruokansa itse. Ruokailussa kiinnitetään erityistä huomiota riittävän ruoka-annoksen syömiseen, hyviin ruokailutapoihin ja ruokarauhan säilymiseen. Syksyn ruokalista löytyy Wilman tiedotteista.

· useana (10 arkipäivää) peräkkäisenä päivänä, keittiö keskeyttää valmistamisen
Erityisruokavalion tilaaminen kaudelle 1.6.2026–31.7.2027
Hakemukset alkavalle kaudelle (1.6.2026–31.7.2027) tehdään hyvissä ajoin ennen erityisruokavaliota tarvitsevan henkilön päiväkodin tai koulun aloittamista. Jokaista kautta varten tehdään uusi hakemus. Linkki WWW-sivujen lomakkeelle avautuu toukokuussa. Vanhat todistukset eivät ole enää voimassa 1.8.2026 alkaen. Jos uutta hakemusta ei ole tullut 20.9.2026 mennessä, niin ruokavalion valmistus loppuu.

Erityisruokavalio voidaan tilata, kun lapsella on todettu ruoka-allergia, joka aiheuttaa merkittäviä tai hengenvaarallisia oireita. Edellytämme lääkärintodistusta, kun on kysymys yksilöllisestä tai moniallergisen päiväkotilapsen tai oppilaan erityisruokavaliosta. Jos lapsellasi on voimassa oleva lääkärintodistus tai allergiat eivät ole muuttuneet, niin riittää, että lähetätte huoltajan allekirjoitetun version lääkärintodistuksesta päivättynä Köökkiin. Kirjoittakaa selkeästi käykö allergisoiva raaka-aine raakana/ kypsänä, mausteena tai E-koodin takana.

Lohjan ruokapalveluissa noudatetaan Kansallista allergiaohjelmaa (2008–2018), jonka mukaisesti lieviä allergiaoireita, kuten esimerkiksi ohimenevää suun kirvelyä, kutinaa tai suun punoitusta, ei enää tule hoitaa välttämisellä, vaan altistamisella ja vähitellen siedättämällä. Lievistä allergiaa aiheuttavista ruoka-aineista ei siis enää laadita hakemusta.

Perusruoka on laktoositonta. Lakto-ovo-vegetaarinen (kasvisateria) on tarjolla itsepalveluna koulujen ruokailulinjastoissa ja se on vapaasti valittavissa myös perusaterian lisänä. Jos syöt normaalisti aina kasvisruokaa, niin ano se myös ERITYISRUOKAVALION TILAAMINEN -kaavakkeella, jotta osaamme varautua esim. erityispäivinä oikeisiin määriin.

Lyhyt info

· Kun perusruokana tarjotaan kalaa, allergisille on vaihtoehtona kasvisateria (lakto-ovo).

· Kun perusruokana tarjotaan sianlihaa, vaihtoehtona on kasvisateria (lakto-ovo).

· Maitoallergisille on juomana kaurajuoma.

· Kasvisruoka on tilattavissa päiväkodeissa ja kouluilla tarjolla perusruoan vaihtoehtona.

· Vegaaniruoka tilattavissa erityisruokavaliokaavakkeella kaikissa toimipisteissä.

· Erityisruokavaliosta tehdään aina uusi hakemus, mikäli sen sisältöön tulee muutoksia. Edellinen hakemus poistetaan uuden saapuessa.

· Poissaoloilmoitukset tehdään sähköpostitse tai soittamalla koulun ja päiväkodin keittiöön.

· Erityisruokavalioannoksen jäädessä syömättä useana (10 arkipäivää) peräkkäisenä päivänä, keittiö keskeyttää valmistamisen.

Tilauslinkit

YKSILÖLLISEN / MONIALLERGISEN ERITYISRUOKAVALION TILAAMINEN TERVEYDEN TAKIA 2026–2027
ERITYISRUOKAVALION TILAAMINEN 2026–2027
PERUUTUSILMOITUS KAUDELLE 2026–2027
HENKILÖKUNNAN ERITYISRUOKAVALION TILAAMINEN LUONTAISETU- / LIPPURUOKAILUSSA 2026–2027
Huom. Erityisruokavaliotiedot tulevat voimaan viiden (5) työpäivän sisällä tilauksesta. Ei kuitenkaan ennen kuin lääkärintodistus on saapunut niihin ilmoituksiin, joihin se vaaditaan. Lääkärintodistukset toimitetaan osoitteeseen Köökki, Takasenkatu 53, 08150 Lohja, tai sen voi liittää sähköiseen hakemukseen.

Keittiöissä perusateria ja erityisateriat valmistetaan samassa huonetilassa. Tästä johtuen emme takaa ehdotonta varmuutta siitä, ettei ilman, työvälineiden tai linjaston välityksellä olisi mahdollisuutta raaka-aineiden ristikontaminaatioon.

Linkkejä:
· Ravitsemussuosituksia koululaisille
· Terveyttä ja iloa ruoasta – varhaiskasvatuksen ruokailusuositus
Kouluruokailuryhmä
Koulullamme toimii moniammatillinen kouluruokailuryhmä. Ryhmässä on edustus koulukeittiöstä, oppilasneuvostosta, vanhempainyhdistyksestä ja opettajistosta lisäksi mukana ovat kouluterveydenhoitaja ja rehtori.

Koulukuljetukset

Huomio!

Lohjan kaupunki on ottanut käyttöön Lohjan kaupungin sisällä kouluautoilla ajettaviin koulumatkakuljetuksien tiedottamiseen Kouluun.fi palvelun. Ohje järjestelmään löytyy tästä. Yhteydenotot koulukuljetuksiin ensisijaisesti Wilman kautta.

Tällä järjestelmällä on mahdollista tarkastella oppilaan koulukuljetustietoja, kuten tarkistamaan kouluautojen aikatauluja sekä tarvittaessa peruuttamaan matkoja. Järjestelmä on yhteydessä koulukuljetusten reittisuunnitteluun ja se korvaa vanhan Wilman kuljetustiedotteen. Wilman kuljetustiedotteen päivittäminen päättyi vuoden 2023 alusta lukuun ottamatta Inkoota, Vihtiä ja Siuntiota, joiden osalta kuljetustiedot näkyvät Wilman kuljetustiedotteessa kuten ennenkin.

Mahdollisista kuljetusmuutoksista tiedotetaan tekstiviestitse kuten tähänkin asti, mutta muutosten hallinta siirtyy Wilmasta Kouluun.fi -järjestelmään.

Vuoroliikenteellä kulkevien oppilaiden ei tarvitse jatkossakaan perua kuljetuksia ja aikataulutiedot löytyvät edelleen osoitteesta matkahuolto.fi.

Reitit ja liput sovelluksen asennus ja käyttöönotto Peruskoululaiset
Reitit ja liput sovellus- Peruskoululaisen lippu
Miten saadaan lippu kännykkään?
1) Tarvitset matkahuollon ”reitit ja liput” sovelluksen ( linkit yläpuolella)

2) Aplikaatioon rekisteröidytään edu.lohja.fi tunnuksilla. Jatka siihen asti, kun se pyytää lähettämään edu.lohja.fi osoitteeseen pin koodia.

3) Edu-sähköpostia ei lueta gmailin kautta, vaan outlookin kautta.
· Outlookin saat ladattua kirjoitamalla googleen ”outlook”. Sen jälkeen kirjaudu sinne sisään etunimi.sukunimi@edu.lohja.fi tunnuksilla. Sen jälkeen sinulle aukeaa uusi kirjautumisikkuna, johon laitat samat edu tunnukset. Sen jälkeen löydät sen pin koodin, mikä sinun pitää laittaa siihen aplikaatioon. 

4) Kun on päästy aplikaatioon sisälle, siinä pitäisi lukea ”Kuulut ryhmään: oman koulun nimi”

5) Sen jälkeen painat ”ryhmäkohtainen lippu”

6) Sen jälkeen painat kohtaan ”Koululainen”. Sen jälkeen ”jatka”. Sen jälkeen ”jatkaaksesi täytä tilisi tietoja”.

7) Nyt täytät yhteystietosi ja painat lopuksi ”Valmis”

8) Tämän jälkeen lippu löytyy qr-koodina sovelluksesta, jota näytetään sitten bussikuskille.

Kuljetuksia koskevat tiedustelut tai kysymykset voi lähettää Wilman kautta koulukuljetuksiin.

Lohjan esikoulujen ja peruskoulujen koulumatkakuljetusten periaatteet ja vaaralliset koulutiet lukuvuodelle 2026-2027
Kaupungin järjestämä koulukuljetus myönnetään esi- tai perusopetuksen oppilaille, jos koulumatka on 0-3 luokkalaisella yli 3 kilometriä tai 4-9 luokkalaisella yli 5 kilometriä. Tämän lisäksi kuljetusoikeus voidaan myöntää, mikäli koulutie on joiltain osin vaarallinen tai koulumatka katsotaan oppilaalle muuten vaikeaksi tai rasittavaksi. Kouluteiden vaarallisuusluokittelun voi katsoa alla olevien linkkien kautta. Jos koulutie koetaan oppilaalle vaikeaksi tai rasittavaksi, pitää siitä toimittaa kuljetushakemuksen liitteeksi lausunto. Lausunnon tulee perustua diagnoosiin ja sen tulee olla lääkärin tai vastaavan asiantuntijan kirjoittama. Sairaanhoitajan kirjoittamia lausuntoja ei lähtökohtaisesti hyväksytä.

Tarkemmat ohjeet:
Koulukuljetusperiaatteet 1.8.2026 alkaen
Vaaralliset koulutiet lukuvuodelle
Lohjan kaupungin koulukuljetusohjeet/yhteiset pelisäännöt koulukuljetusoppilaille ja heidän huoltajilleen: Koulukuljetusten pelisäännöt 
Hakemukset koulukuljetuksiin Wilman kautta
Uusien oppilaiden tulee hakea koulukuljetusta lukuvuodelle 2026-2027 Wilman kautta mahdollisimman nopeasti, kuitenkin 15.4.2026 mennessä.

Päätöksiä aletaan julkaista Wilmassa 15.5.2026 alkaen.

Myöhässä saapuneiden sekä heinä-elokuun aikana tehtyjen koulukuljetushakemusten käsittelyaika on kaksi viikkoa.

Kirjauduttuasi Wilmaan hakulomake löytyy sivun ylälaidasta sinisellä pohjalla kohdasta ’Hakemukset ja päätökset’ – Tee uusi hakemus. Päätöksenteon jälkeen kuljetuspäätökset (mm. voimassaolo) löytyvät kohdasta ’Hakemukset ja päätökset’.

Koulukuljetustiedot tulevat nähtäville kouluun.fi-järjestelmän kautta, tunnukset järjestelmään toimitetaan ennen lukuvuoden alkua. 
Mikäli et pysty lähettämään hakemustasi Wilman kautta, tulosta tästä koulukuljetushakemus ja toimita se koulukuljetuksiin: Koulukuljetuslomake 
Hakemuksen tekeminen/päätöksen tai kuljetustiedotteen tarkastelu ei ole mahdollista Wilman mobiilisovelluksella, joten käytäthän tietokonetta tai selainversiota.
Maksullinen koulukuljetus

Vapaapaikkaoikeus on tarkoitettu ensisijaisesti haja-asutusalueella asuville oppilaille. Reiteillä, joissa kouluauto kulkee, eikä oppilaalla ole mahdollisuutta käyttää vuorolinjaa, voidaan myöntää vapaapaikkaoikeus koulukuljetukseenhakemuksen perusteella, mikäli kouluautossa on tilaa.

● Koulukuljetushakemus tehdään Wilma-järjestelmän selainversion kautta. Jos Wilma-tunnuksia ei ole, haku tehdään lomakkeella: Koulukuljetuslomake
● Täytetty lomake toimitetaan joukkoliikennepalveluihin postitse tai sähköpostilla osoitteeseen koulukuljetukset@lohja.ﬁ.

Vapaapaikkahakemus tulee toimittaa joukkoliikennepalveluihin 15.9. mennessä ja maksulliset koulukuljetukset vapaapaikalla alkavat viikolla 43. Arkipyhiä ei huomioida laskutuksessa.

Vapaapaikat laskutetaan huoltajilta 2 – 3 kertaa lukuvuodessa. Maksu määräytyy myönnettyjen matkojen määrien mukaan seuraavasti:

● 1 – 5 matkaa / 7,5 € viikko
● 6 – 10 matkaa / 15 € viikko

Reiteillä, joissa kouluauto kulkee, eikä oppilaalla ole mahdollisuutta käyttää vuorolinjaa, voidaan myöntää ns. vapaapaikkoja hakemuksesta, mikäli kouluautossa on tilaa. Vapaapaikkaoikeus on tarkoitettu ensisijaisesti haja-asutusalueella asuville oppilaille. Vapaapaikkaa voidaan hakea myös osaksi lukuvuotta toistuvasti samoiksi arkipäiviksi.

Kuljetus vapaapaikalla on aina tilapäinen, eikä luo pysyvää kuljetusoikeutta. Vapaapaikkaoikeuden menettää, jos reitti muuttuu tai uusi kuljetusoikeudellinen tulee reitille. Mikäli hakijoita on paljon, eikä vapaapaikkoja ole kaikille hakijoille, paikat myönnetään matkan pituuden perusteella pisimmällä asuville.

Maksullisesta kuljetuksesta tehdään hallintosäännön määrittelemän viranhaltijan päätös. Päätös tehdään määräajaksi enintään lukuvuodeksi kerrallaan. Päätöksellä myönnetään vapaapaikkaoikeus vain niille hakemuksessa haetuille kuljetuskerroille, joille vapaapaikka on osoitettavissa.

Korvaus koululaisten kadonneesta/rikkoutuneesta matkakortista

Kadonneen tai rikkoutuneen kortin osalta veloitetaan kulut tapauskohtaisesti todellisten kulujen mukaan.

Yhteydenotot koulukuljetuksiin ensisijaisesti Wilman kautta tai osoitteeseen koulukuljetukset@lohja.fi
Opiskeluhuollon palvelut Asemanpellon koulussa lukuvuonna 2026-2027
Opiskeluhuolto on ensisijaisesti ennaltaehkäisevää ja oppilaitosyhteisöä tukevaa toimintaa. Tämän lisäksi oppilailla on oikeus yksilökohtaiseen opiskeluhuoltoon. Lapsen tai nuoren huoltaja voi saada opiskeluhuollosta ohjausta ja neuvontaa. Opiskeluhuollossa tehdään myös tarvittaessa yhteistyötä muiden lapsen tai nuoren kanssa toimivien tahojen kanssa. Opiskeluhuollon palvelut ovat luottamuksellisia ja vapaaehtoisia.  

Tänä lukuvuonna Asemanpellon koulun opiskeluhuoltoon kuuluvat terveydenhoitaja Päivi Penttilä, kuraattori Satu Köngäs ja psykologi Heljä Kaskenluoma. Opiskeluhuoltohenkilöstön yhteystiedot löytyvät Wilmasta henkilökuntaosiosta
Kouluterveydenhoitaja auttaa koululaista ja hänen perhettään kaikissa koululaisen terveyttä ja hyvinvointia koskevissa kysymyksissä. Oppilailla on mahdollisuus vuosittaisiin terveydenhoitajan terveystarkastuksiin. Laajat terveystarkastukset, joihin sisältyy myös koululääkärin tapaaminen, ovat luokilla 1, 5 ja 8.    

Terveydenhoitaja Päivi Penttilä on paikalla parittomien viikkojen maanantait. Päivin tavoittaa puhelimitse (044 3743737), Lunnan kiireettömällä viestillä, Wilma-viestitse, turvasähköpostilla tai tulemalla avovastaanottoajalle klo 11:45-12:15.
Opiskeluhuollon kuraattori on sosiaalialan ammattilainen, jonka työn painopiste on sosiaalisissa suhteissa, toimintakyvyn vahvistamisessa ja opiskelijan kokonaisvaltaisen hyvinvoinnin edistämisessä.  

Kuraattori Satu Köngäs on paikalla tiistaisin. Satun tavoittaa puhelimitse (044 3743578), Lunnan kiireettömällä viestillä, Wilma-viestitse, turvasähköpostilla tai tulemalla avovastaanottoajalle klo 11-11:30. 

Opiskeluhuollon psykologi on psyykkisen hyvinvoinnin ja oppimisen psykologian asiantuntija sekä terveydenhuollon ammattihenkilö.  

Asemanpellon koulun opiskeluhuollossa psykologina toimii Heljä Kaskenluoma.

Psykologi Heljä Kaskenluoman tavoittaa kaikkina koulupäivinä puhelimitse (040 6442854) Lunnan kiireettömällä viestillä, Wilma-viestitse, turvasähköpostilla tai tulemalla avovastaanottoajalle. 
Suun terveydenhuolto osana oppilashuoltoa Lohjan kouluissa
Kutsumme koululaiset hammastarkastuksiin 1., 5. ja 8. luokalla. Varaamme tarvittaessa jatkoajan tai sovimme lisäkäynneistä. Tarkastusten perusteella voimme lähettää lapsen tai nuoren oikojahammaslääkärille hoidon tarpeen arvioon.

Lapsille ja nuorille tehdään tarkastusten yhteydessä hoitosuunnitelma, jossa määritellään seuraavien suuhygienisti- ja hammaslääkärikäyntien ajankohdat sekä suunnitelma

· ennaltaehkäisevästä hoidosta

· omahoidosta

· purennan kehityksen seurannasta

· mahdollisista röntgenkuvauksista

· paikkaushoidosta ja

· iensairauksien hoidosta.
Tarkemmat kuvaukset hammashuollon palveluista löydät LUVN:n verkkosivuilta

Hammashoito kouluikäisille | Länsi-Uudenmaan hyvinvointialue
Yhteistyö eri hallintokuntien kanssa
Koulu tekee tarvittaessa oppilashuollollista yhteistyötä perusturvakeskuksen, perheneuvolan, lasten 
psykiatrisen poliklinikan sekä lasten ja nuorten sairaalan kanssa.

Kriisisuunnitelma ja suunnitelma kiusaamisen varalta
Koulun oppilashuoltosuunnitelmaan sisältyy kriisisuunnitelma, jossa kuvataan toimenpiteitä ongelma- ja kriisitilanteita varten sekä suunnitelma kiusaamisen varalta ja toimenpiteet sen ennalta ehkäisemiseksi. Suunnitelma kiusaamisen varalta löytyy koulumme nettisivuilta.
Tietoa lastensuojeluilmoituksesta
Lastensuojelulaki 1.8.2008: ”Uuden lastensuojelulain tavoitteena on turvata, että lapsen ja hänen perheensä ongelmat havaitaan ja niihin puututaan entistä varhaisemmin ja että lapsi ja hänen perheensä saavat tarvitsemansa tuen ja palvelut oikea-aikaisesti.” 

Jatkuen: ”Yksilökohtaista päätöksentekomenettelyä koskevilla muutoksilla pyritään ensisijaisesti parantamaan lasten ja hänen vanhempiensa oikeusturvaa.”

Lähtökohtana ovat lasten oikeudet ja lapsen etu.

Mm. opetustoimen palveluksessa olevilla henkilöillä on velvollisuus viipymättä ilmoittaa salassapitosäännösten estämättä kunnan sosiaalihuollosta vastaavalle toimielimelle, jos he tehtävässään ovat saaneet tietää (esim. lapsen itse kertomana) lapsesta, jonka hoidon ja huolenpidon tarve, kehitystä vaarantavat olosuhteet tai oma käyttäytyminen edellyttää lastensuojelun tarpeen selvittämistä. Ilmoitusvelvollisuuden kynnys on alentunut. Lain mukaan henkilökunta ei voi harkita vaan on velvoitettu ilmoittamaan. Koulun henkilökunta ei tutki lastensuojelun asioita. Koulun henkilökunta ilmoittaa asiasta kotiin. Joskus on tehty yhteinen ilmoitus huoltajan kanssa, jotta asia saataisiin nopeasti käsittelyyn. Sosiaalitoimi tekee alustavan selvityksen 7 arkipäivän kuluessa. Silloin päätetään, onko perusteita asiakkuuden alkamiselle. Jos ei, asia raukeaa. 

Joskus on vanhempien kohdalla hämmennystä aiheuttanut epätietoisuus nykyisen lain madaltuneesta ilmoituskynnyksestä. 

Kodin ja koulun yhteistyö 

Opetussuunnitelman perusteissa sekä Lohjan kaupungin Kasvatuksen ja opetuksen toimenpideohjelmassa korostetaan kodin ja koulun vuoropuhelua. Kodin ja koulun yhteistyömuotoihin voivat kuulua keskustelut, erilaiset tilaisuudet/tapahtumat, yhteiset retket tai kirjalliset tiedotteet. Yhteistyössä on tärkeää vuorovaikutteisuus ja keskinäinen kumppanuus. Koulun tehtävänä on antaa vanhemmille tietoa opetuksesta, oppilashuollosta ja oppilaan edistymisestä. 

Vanhemmilla on ensisijainen vastuu lapsen kasvatuksesta. Koulu vastaa oppilaan opetuksesta ja kasvatuksesta kouluyhteisön jäsenenä. Kodin ja koulun yhteistyö on välttämätöntä, jotta koulutyö onnistuu. Lapsen koulunkäynnistä huolehtiminen ja sen tukeminen on vanhempien vastuulla. Kodin tuki ja kiinnostus koulutyötä kohtaan ovat oppilaalle tärkeitä asioita ensimmäiseltä luokalta  peruskoulun loppuun asti. Yhteinen aika vanhempien ja lasten kesken sekä yhteistyö kodin ja koulun välillä lisäävät lasten mahdollisuuksia selvitä hyvin kouluvuosistaan ja saavuttaa hyviä oppimistuloksia. Kodin ja koulun yhteistyö sujuu onnistuneesti luottamuksellisen ja nopean viestinnän avulla.
Koti- ja Koulu Ry
Toiminta-ajatus: Koti ja Koulu-yhdistyksen toiminta-ajatuksena on edistää yhteistyötä kodin ja koulun välillä sekä hankkia varoja esim. munkkimyynnillä ja joulumyyjäisillä, oppilaiden virkistystoimintaan.
Koti- ja koulu -yhdistyksen hallitus kokoontuu koululla sovittuina ja ilmoitettuina aikoina. Oppilaiden vanhempien toivotaan osallistuvan yhdistyksen toimintaan. Koti- ja kouluyhdistys tukee koulun toimintaa ja toimii koko koulun oppilaiden hyväksi.  Yhdistyksen tärkeä tehtävä on olla vaikuttamassa koulun toiminnan suunnitteluun ja kehittämiseen.

Koti- ja kouluyhdistyksen vuosikokouksesta ja kaikista tapahtumista tiedotetaan oppilaiden koteihin.
Tervetuloa mukaan!
Kummitoiminta

Koulumme isommat oppilaat toimivat pienempien oppilaiden kummeina luokittain. He järjestävät yhdessä mm. lukuhetkiä, kummiretkiä sekä askartelu-, välitunti- yms. toimintaa.
Oppilasneuvosto ja varttivaltuusto
Koulussamme toimii oppilasneuvosto. Oppilasneuvostotoiminta edistää oppilaiden yhteistoimintaa, vaikutusmahdollisuuksia ja osallistumista oppilaita koskevissa asioissa. Jokainen luokka valitsee keskuudestaan kaksi luottamusoppilasta. Oppilasneuvosto kokoontuu v2-3 kertaa kuukaudessa ja käsittelee kouluasioita oppilaan näkökulmasta.  
Viidennen ja kuudennen luokan oppilaat osallistuvat myös Lohjan nuorisotoimen järjestämään Varttivaltuusto-toimintaan.

KiVa Koulu –ohjelman toteuttaminen jatkuu

KiVa Koulu –ohjelma on opetusministeriön rahoittama, Turun yliopistossa kehitetty koulukiusaamista ehkäisevä ja vähentävä toimenpidekokonaisuus peruskoulujen käyttöön. Ohjelman toimenpiteet suuntautuvat yksittäisten oppilaiden lisäksi luokkien ja koulujen tasolle – vanhempia unohtamatta. Ohjelmassa on erilliset versiot luokka-asteille 1.-3. ja 4.-6. KiVa Koulu –ohjelmaa toteutetaan koulussamme.

Verso-toiminta

Koulullamme on käytössä VERSO eli vertaissovittelu –menetelmä. Verso toimii oppilaiden välisten, pienten ristiriitojen ratkaisuun. Osa koulumme vanhemmista oppilaista on koulutettuja sovittelemaan pieniä riitoja. Yleisesti VERSO eli vertaissovittelu on ratkaisukeskeisyyteen pohjautuva menetelmä, joka tarjoaa vaihtoehtoisen ja vapaaehtoisen tavan ratkaista oppilaiden välisiä ristiriitoja koulun arkipäivässä. Sovittelulla puututaan mieltä pahoittavaan toimintaan mahdollisimman varhain. Opettajille vertaissovittelu on oiva keino helpottaa ristiriitojen ja kiusaamistilanteiden selvittämistä koulun arjessa. Sovittelu myös tukee koulun muita yhteisöllisiä toimintatapoja lisäten oppilaiden osallisuutta. Sovittelun avulla oppilaat oppivat ongelmanratkaisutaitoja, ihmissuhdetaitoja, erilaisuuden ymmärtämistä, kulttuurien kohtaamista ja rauhanrakennusta. Mikäli oppilas menee vertaissovitteluun, tästä emme raportoi kotiin Wilman kautta. Jos sovittelu ei syystä tai toisesta onnistu, luokanopettaja hoitaa tilanteen itse tai siirtää tapauksen KiVa-tiimille. Tästä opettaja ilmoittaa normaalisti kotiin.
Luokkien vastuutehtävät
Syksyn alussa jokainen luokka saa oman vastuutehtävänsä.  Vastuutehtäviä ovat mm. käytäväjärjestäjän tehtävät, pihan pikahoito, jätepaperin ja maitopurkkien kerääminen, kirjaston hoito, ruokalapenkkien järjestely, välituntilainaamon hoitaminen, TVT-gurujen tehtävät ja löytötavaroiden toimittaminen. 
Koulualue

Koulualueena pidetään Asemanpellon koulun koulurakennusta ja sitä ympäröivää tonttialuetta. Välituntialueena on koulurakennuksen rajoittama piha-alue sekä kenttä- ja keinualue. 
Järjestyssääntöjen mukaan oppilaat eivät saa poistua koulualueelta koulupäivän aikana ilman lupaa.
Piha-alueen turvallisuus

Koulun piha-alueen turvallisuuden parantamiseksi on välituntialueen ja paikoitusalueen väliin  asennettu aita. Vanhempainiltoina sekä koulun juhla- ja teematapahtumien aikana huoltajien autot pysäköidään koulun kentälle. Muina aikoina paikalla olevia liikennemerkkejä tulee noudattaa. 
Koulumatkat
Syksyisin uuden lukuvuoden alkaessa jokaisessa luokassa opiskellaan liikennekäyttäytymistä ikätason mukaisesti. Toivomme, että joka kodissa kiinnitetään huomiota oman lapsen turvalliseen liikkumiseen koulumatkalla. 
Koulumatkapyöräily suositellaan aloitettavan pyöräilykortin suorittamisen jälkeen oppilaiden taidon mukaan 1. tai 2. luokan syksyllä. 
Polkupyöräilijät käyttävät pyöräilykypärää. Se on turvallisuuskysymys!
Polkupyörät säilytetään koulupäivän ajan lukittuina pyörätelineillä. Koulu ei vastaa koulun pihalle tuoduista tai sinne jätetyistä pyöristä. 
Koti- ja kouluyhdistyksen järjestämät tilaisuudet eivät kuulu vakuutuksen piiriin.

Sisätossut tai –kengät

Jokaisella oppilaalla olisi hyvä olla tossut/kengät sisäkäyttöön.
Kouluvarusteiden nimikoinen

Oppilaan omat kouluvarusteet mm. reput ja vaatteet on nimikoitava ja säilytettävä niille varatuissa paikoissa. Nimikointi helpottaa tavaroiden etsiskelyä ja löytyneiden tavaroiden palauttamista. Vuosittain jää löytötavaroihin suuri määrä nimikoimattomia varusteita.
Koulukuvaus
Luokkien ja oppilaiden kuvauspäivä 23.9.2026
Löytötavarat
Oppilailta unohtuu koululle lukuvuoden aikana esim. vaatteita ja urheiluvälineitä. Kadonneita varusteita voi kysellä koululta. Löytötavaroita säilytetään lukuvuoden loppuun asti. 
Iltapäivätoiminta       
Koululaisten maksullista iltapäivätoimintaa järjestetään 1.-2.-luokkalaisille koulupäivinä klo 12-17 välisenä aikana Mäntynummen yhtenäiskoulussa. Iltiksen puhelinnumero 050 5913521
Tapaturmavakuutus ja sen korvauskäytäntö

VAKUUTUKSENOTTAJA -LOHJAN KAUPUNKI
VAKUUTUSNUMERO -SP4290895
KORVATTAVAT SAIRAANHOITOKULUT -Sekä yksityisen että julkisen sektorin hoitokulut
Missä toiminnoissa vakuutus on voimassa?
· Vakuutus on voimassa alla mainituissa toiminnoissa silloin, kun kunta on niiden järjestäjänä:

· esi‐ ja peruskoulun, lukion, ammattikoulun, kansalaisopiston tai muun vastaavan kunnan oppilaitoksen opetus‐ tai työsuunnitelman mukaisessa toiminnassa, mukaan lukien käytännön harjoittelutyö, leirikoulut ja luokkaretket

· aamu‐ ja iltapäivätoiminnassa

· varhaiskasvatuksessa

· nuoriso- tai kerhotoiminnassa

· leireillä ja retkillä.
 

· Vakuutus on voimassa edellä mainituissa toiminnoissa, vaikka ne olisi toteutettu ostopalveluina.

· Vakuutus kattaa myös ulkopaikkakuntalaiset heidän osallistuessaan edellä mainittuihin kunnan järjestämiin toimintoihin.

· Vakuutus on voimassa edellä mainituissa toiminnoissa myös niihin liittyvien välittömien matkojen aikana. Välittömällä matkalla tarkoitetaan matkaa suorinta tietä edellä mainittuun toimintaan ja takaisin.

· Vakuutus on voimassa kaikkialla maailmassa ilman yläikärajaa kyseisen toiminnan kestoaikana. 

Vakuutusmäärät:
· Hoitokuluja korvataan enintään 5 000 euroa.

· Pysyvän haitan turvan vakuutusmäärä on 10 000 euroa.

· Kuolemantapausturvan vakuutusmäärä on 5 000 euroa.

Mikä on tapaturma?
Tapaturma on äkillinen, ulkoinen, ruumiinvamman aiheuttava odottamaton tapahtuma, joka sattuu vakuutetun tahtomatta. Tapaturmaksi katsotaan myös vakuutetun tahtomatta sattunut hukkuminen, lämpöhalvaus, auringonpistos, paleltuminen, kaasumyrkytys, ilmanpaineen huomattavasta vaihtelusta äkillisesti aiheutunut vamma ja erehdyksessä nautitun aineen aiheuttama myrkytys.

Mitä vakuutuksesta korvataan?
· Vakuutussopimuksen mukaiset, vakuutusehdoissa mainitut hoidosta syntyneet kulut siltä osin, kuin niistä ei ole tai olisi ollut oikeutta korvaukseen jonkin lain perusteella, perusopetuslakia lukuun ottamatta.

· HUOM. Lomakkeen yläosassa on kerrottu korvattavien sairaanhoitokulujen laajuus (julkisen/yksityisen sektori)

· Tapaturmavamman tutkimuksesta ja hoidosta aiheutuvat kustannukset.

· Vakuutuksesta korvattavan tapaturman aiheuttamat välttämättömät ja ylimääräiset koulumatkakulut

· Lääkärin määräämät reseptilääkkeet

· Tapaturmassa vaurioituneiden hampaiden hoitokustannukset (HUOM. Purtaessa hampaalle aiheutuneita vahinkoja ei korvata tästä vakuutuksesta)

· Hoitoon liittyvät, vamman tilan vaatimat kohtuulliset ja välttämättömät matkakulut (ambulanssi, taksi). Yksityisen moottorikäyttöisen kulkuneuvon käytöstä syntyneitä kuluja korvataan enintään 0,35 €/km.

· Ensiapuluonteisen hoidon antamisen yhteydessä rikotut vaatteet

· Lääkärinhoitoa edellyttävän tapaturman yhteydessä käytössä rikkoutuneiden silmälasien, kuulokojeen, hammasproteesin ja turvakypärän korjauskustannukset tai jos korjaaminen on mahdotonta, entistä vastaavan hankintakulut

· Hoidollisesti välttämättömän lääkinnällisen välineen ensimmäisestä hankkimisesta aiheutuvat kustannukset

· Tapaturmavamman leikkaus‐ tai kipsaushoidon jälkeisestä välttämättömästä, lääkärin määräämästä fysioterapiasta aiheutuneet kustannukset, kuitenkin enintään yksi yhteensä 10 kerran hoitojakso. Hoito tulee antaa 12 kuukauden kuluessa leikkaus‐ tai kipsaushoidosta.

· Vakuutusyhtiön etukäteen hyväksymä, tästä vakuutuksesta korvatusta tapaturmasta johtuva korjaava (rekonstruktiivinen) plastiikkakirurginen hoito tai leikkaus

· Sairaalan hoitopäivämaksut

· Kustannukset Ifin pyytämistä vakuutus- tai korvausasian ratkaisemiseksi tarvittavista lääkärinlausunnoista. 

Mitä vakuutuksesta ei korvata?
· Vakuutetulla olleen vian, vamman tai sairauden aiheuttamia vahinkotapahtumia (esim. epileptikko kaatuu epilepsiakohtauksen vuoksi ja loukkaa polvensa tai henkilöllä on rakenteellinen taipumus polven sijoiltaanmenoon, mistä aiheutuu kaatuminen tai jokin vamma)

· Kivennäisaine‐, vitamiini‐, ravinto‐ tai rohdosvalmisteen hankkimista

· Kivennäisaine- ja vitamiinitutkimusta tai hoitoa

· Puhe‐, psyko‐, ravitsemus‐ tai toimintaterapiaa, psykologista tai neuropsykologista terapiaa taikka muuta edellä mainittuihin verrattavaa terapiaa, tutkimusta tai hoitoa

· Kuntoutusta
· Fysioterapiaa tai siihen rinnastettavaa muuta hoitoa, lukuun ottamatta Mitä vakuutuksesta korvataan ‐kohdassa mainittuja tapauksia

· Kosmeettista hoitoa, tutkimusta, toimenpiteitä tai leikkausta

· Purtaessa hampaalle tai hammasproteesille aiheutuvaa vahinkoa, vaikka vahinkoon on vaikuttanut ulkopuolinen tekijä

· Pysyviä lääkinnällisiä apuvälineitä

· Yöpymiskustannuksia, huoltajan, omaisen tai hoitajan työansionmenetystä, päivähoitoa, kotihoito‐ tai kodinhoitokustannuksia tai niihin verrattavia muita välillisiä kustannuksia

· Puhelinkuluja tai pysäköintikustannuksia

· Hyönteisen tai punkin puremasta tai pistosta johtuvasta tarttuvasta taudista tai sairaudesta aiheutuneita hoitokuluja

· Vammasta aiheutuneita psyykkisiä seurauksia

· Alkoholin tai muun huumaavan aineen käytön aiheuttamia tapaturmia, myrkytyksiä tai muita seurauksia.

Jos tapaturmavammaan tai tapaturmavamman paranemisen pitkittymiseen on olennaisesti myötävaikuttanut korvattavasta tapaturmasta riippumaton sairaus tai vika, maksetaan tapaturmavamman hoitokulukorvausta vain siltä osin, kun sen on katsottava aiheutuneen kyseisestä korvattavasta tapaturmasta.

VAHINGOISTA ILMOITTAMINEN JA KORVAUKSENHAKU
1. Vakuutuksenottaja tekee vakuutukseen liittyvän vahinkoilmoituksen If Yrityskansion kautta
Vahinkoilmoitus säilyy If Yrityskansion arkistossa, mutta sen voi tulostaa ja säilyttää vahingoittuneen papereiden mukana koulussa. On hyvä, että vanhat ilmoitukset löytyvät myös koulun omista arkistoista, koska korvausvaatimuksia saattaa tulla vuosienkin jälkeen.
Henkilövahingon kuluja korvaa myöhemminkin luonnollisesti se vakuutusyhtiö, jossa vakuutus on ollut voimassa tapaturmahetkellä.

2. Huoltajat hakevat korvausta heille aiheutuneista kuluista sähköisesti osoitteessa http://www.if.fi/internetplus
Kulutositteet tulee toimittaa vain erikseen pyydettäessä. Suuremmista kustannuksista voidaan hakea etukäteen maksusitoumusta. Kun se on myönnetty, lasku hoidosta lähtee suoraan Ifiin, eikä vakuutuksenottajan tai vanhempien tarvitse maksaa aiheutunutta kulua. Maksusitoumusta haetaan soittamalla numeroon 010 19 16 20 tai lähettämällä viesti osoitteeseen maksusitoumukset@if.fi 

3. Jos korvausten hakeminen sähköisesti ei ole mahdollista, ole yhteydessä koulun toimistosihteeriin tai päiväkodin johtajaan.
Jos tarvitset apua korvausasioissa, ota yhteyttä osoitteeseen personal@if.fi tai soita numeroon 010 19 17 15

Vanhempainyhdistyksen järjestämät tilaisuudet eivät kuulu vakuutuksen piiriin.

Opetussuunnitelmasta

Opetussuunnitelma luo pohjan koko ikäluokan opetukselle. Lohjan kaupungin kaikkien koulujen yhteinen opetussuunnitelma löytyy linkkinä koulumme pedanet-sivuilta: www.peda.net/veraja/lohja/perttila
Uusi opetussuunnitelma - OPS2016 - on astunut voimaan 1.8.2016. Tietoa uudesta opetussuunnitelmasta löydät OPH:n verkkosivuilta: www.oph.fi/OPS2016. 

Opetussuunnitelman perusteet korostavat elämänhallintataitojen ja oppimaan oppimisen taitojen kehittämistä. Tietoa ei voida siirtää oppilaan mieleen, vaan oppilas rakentaa itse tiedon itselleen, ja oppiminen perustuu oppilaan omaan aktiivisuuteen. Tavoitteena on, että oppilaalle syntyy käsitys kouluoppimisen ja arkielämän välisestä yhteydestä. Opetussuunnitelma on sekä koulun että opettajan työn kehittämisen työväline. Opetussuunnitelman tavoitteena on rakentaa perusopetuksesta turvallinen, ehyt ja johdonmukainen kokonaisuus. Koulun opetussuunnitelmaa esitellään koulun ensimmäisessä yhteisessä vanhempainillassa.
Oppimiskäsitys
Oppiminen on tavoitteellista ja aktiivista toimintaa, jossa lapsi käsittelee ja tulkitsee opittavaa ainesta aiempien tietorakenteidensa pohjalta. Oppiminen tapahtuu itsenäisesti, opettajien ohjauksessa ja vuorovaikutuksessa toisten oppilaiden ja opettajan kanssa ja se sisältää myös ongelmanratkaisua. Opittavana on tietoja, taitoja ja työskentelytapoja. Oppimiseen vaikuttaa myös oppimisympäristö, motivaatio ja työskentelytavat.

Keskeisintä koulun toiminnassa on vahva perusopetus ja tiedonhankintataitojen oppiminen sekä tulevaisuuteen kasvattaminen.
 
Asioissa, joista ei järjestyssäännöissä erikseen määrätä, noudatetaan peruskoulua koskevia säännöksiä ja määräyksiä sekä koulun/opettajien antamia ohjeita ja yleisiä hyviä käytöstapoja.
1 Järjestyssäännöt Lohjan perusopetuksen kouluissa

Järjestyssäännöt koskevat Lohjan kaupungin perusopetuksen kouluja ja ne koskevat kaikkea koulun toimintaa. Lisäksi kouluilla voi olla omia erillisiä arjen sääntöjä esim. luokan säännöt.

2 Järjestyssääntöjen tarkoitus ja soveltaminen

Järjestyssääntöjen tarkoitus on edistää koulun sisäistä järjestystä, opiskelun esteetöntä sujumista sekä kouluyhteisön turvallisuutta ja viihtyisyyttä. Järjestyssäännöt velvoittavat kaikkia koulussa työskenteleviä oppilaita kouluaikana. Kouluaikaan sisältyy lukujärjestyksen mukainen koulupäivä, välitunnit, aamu- ja iltapäivätoiminta sekä koulun järjestämät retket ja muut tilaisuudet. Koulualuetta ovat koulurakennukset ja piha-alueet sekä muut tilat ja paikat, joissa opetusta annetaan. 
Lukuvuoden alussa kouluissa käydään läpi järjestyssäännöt ja koulualueen rajat sekä koulun ja/tai luokan arjen säännöt.

3 Oppilaan oikeudet ja velvollisuudet

3.1 Perusopetuslaki ja perusopetusasetus
Kaikilla oppilailla on yhdenvertainen ja tasa-arvoinen asema, sivistykselliset perus- ja ihmisoikeudet sekä oikeus turvalliseen oppimisympäristöön. Jokainen koulussa työskentelevä aikuinen sekä oppilas on velvollinen ilmoittamaan havaitsemistaan kiusaamisesta, häirinnästä ja väkivallasta. Jokaisella oppilaalla on velvollisuus osallistua opetukseen, suorittaa tehtävänsä tunnollisesti ja käyttäytyä asiallisesti.
3.2 Oppilaan oikeudet 
· Jokaisella oppilaalla on oikeus osallistua turvallisesti opetukseen.

· Jokaisella oppilaalla on oikeus yhdenvertaiseen ja tasa-arvoiseen kohteluun.

· Jokaisella oppilaalla on oikeus osallistua koulun toimintaan ja kehittämiseen ja ilmaista mielipiteensä.

· Jokaisella oppilaalla on oikeus opiskeluhuoltoon ja oppimisen tukeen.

· Jokaisella oppilaalla on oikeus maksuttomaan ateriaan koulupäivinä.

· Jokaisella oppilaalla on oikeus opetukseen osallistumisen edellyttämiin tulkitsemis- ja avustajapalveluihin ja apuvälineisiin.

· Jokaisella oppilaalla oikeus maksuttomaan koulutapaturman hoitoon.

· Jokaisella oppilaalla on edellytysten täyttyessä oikeus koulukuljetukseen ja majoitukseen.

3.3 Oppilaan velvollisuudet

· Oppilaalla on velvollisuus osallistua lukujärjestyksen mukaiseen opetukseen ja tehdä opettajan antamat tehtävät huolellisesti kouluajalla ja kotitehtävät vapaa-ajalla.

· Meidän koulussamme toimitaan oma ja toisten turvallisuus huomioiden ja koulun aikuisen ohjeita noudattaen.

· Jokainen henkilöstön jäsen ja oppilas käyttäytyy ystävällisesti, reilusti ja kunnioittavasti toisiaan kohtaan.

· Oppilas ottaa toiset huomioon, käyttää asiallista kieltä ja noudattaa hyviä tapoja sekä antaa muille opiskelu- ja työskentelyrauhan.

· Toisia ei saa lyödä, potkia, haukkua tai sanoa ilkeitä asioita toisille.

· Meidän koulussamme kukaan ei kiusaa tai syrji toisia. Jos sinua kiusataan tai huomaat kiusaamista, kerro siitä koulun aikuiselle.

4 Turvallisuus, viihtyisyys ja opiskelun esteetön sujuminen

4.1 Hyvä käytös
· Koulussa noudatetaan hyviä käytöstapoja, otetaan muut huomioon ja noudatetaan annettuja ohjeita.

· Oppilaan tulee pukeutua niin, että hän voi turvallisesti osallistua opetukseen. Opettaja antaa tarkemman ohjeistuksen, miten erilaisiin oppimistilanteisiin tulee pukeutua niin, että turvallisuus ja hygieniasyyt tulevat huomioiduksi.

· Oppilastöihin ei saa luvatta käyttää tekoälyä eikä kopioida tekstiä tai kuvia lähdettä ilmaisematta.

· Oppitunneille tulee saapua ajoissa.

· Kouluun ei suositella tuotavaksi rahaa, leluja, tai muita tavaroita, joita ei tarvita koulupäivän aikana, jollei asiasta ole sovittu opettajan kanssa.

· Jos kouluun tuo leluja tai urheiluvälineitä, tulee niitä säilyttää koululaukussa/repussa, naulakossa tai koulun osoittamassa paikassa ja niitä voi käyttää opettajan luvalla koulupäivän aikana.

4.2 Oleskelu ja liikkuminen

· Oppilas viettää välitunnit välituntialueella ja noudattaa välituntiohjeita.

· Oppilas ei saa poistua koulualueelta koulupäivän aikana ilman opettajan tai muun koulun aikuisen lupaa.

4.3 Siisteydestä ja ympäristöstä huolehtiminen

· Jokainen oppilas huolehtii omalta osaltaan ympäristöstä sekä koulun sisätilojen ja pihan siisteydestä.

· Jokaisen oppilaan tulee pitää hyvää huolta koulun omaisuudesta ja oppimateriaaleista.

· Oppilaiden tulee riisua kengät sisälle mennessään.

· Ulkovaatteet tulee säilyttää niille varatussa paikassa.

4.4 Turvallisuus

· Turvallisuussyistä mopot, pyörät ja potkulaudat tulee jättää niille varatuille paikoille pihalle koulupäivän ajaksi.

· Koulun alueella ei saa heittää turvallisuutta vaarantavia asioita esim. lunta/lumipalloja tai kiviä.

· Koulun käytävillä kuljetaan kävellen.

4.5 Päihteet ja vaaralliset esineet

· Tupakkatuotteiden, nikotiinivalmisteiden, sähkösavukkeiden, alkoholin ja huumeiden hallussapito ja käyttö on kiellettyä.

· Kouluun ei saa tuoda teräaseita, tulentekovälineitä tai muita vaarallisia toisen henkilön tai hänen omaisuuden vahingoittamiseen suunniteltuja esineitä.

4.6 Energiajuomat, virvoitusjuomat, makeiset ja muut herkut

· Eväitä saa syödä opettajan luvalla opettajan kertomana aikana ja opettajan osoittamassa paikassa.

· Kouluun ei suositella tuotavaksi energiajuomia, limsoja, karkkeja, suklaata tai sipsejä.

· Jos kouluun tuo energiajuomia, limsoja, karkkeja, suklaata tai sipsejä, tulee niitä säilyttää koululaukussa/repussa.

4.7 Puhelimen ja muiden mobiililaitteiden käyttö ja säilyttäminen

· Puhelinta tai muuta mobiililaitetta ei saa käyttää oppitunnin, välitunnin tai ruokailun aikana lukuun ottamatta oppimistarkoitukseen opettajan luvalla taikka rehtorin tai opettajan luvalla henkilökohtaiseen terveydenhoitoon taikka perusopetuslain 31 §:ssä tarkoitettuna apuvälineenä.

· Puhelinta tai muuta mobiililaitetta ei saa käyttää toisen henkilön kuvaamiseen tai videoimiseen ilman opettajan ja kuvattavan henkilön lupaa.

· Puhelinta ja muuta mobiililaitetta saa opettajan luvalla käyttää, jos oppilaalla on kiireellinen tarve koulupäivän aikana olla yhteydessä huoltajaan esimerkiksi oppilaan sairastumisen vuoksi.

· Oppilaalla on aina oikeus ilman koulun henkilöstön lupaa hätätilanteessa soittaa hätänumeroon.

Oppituntien aikana

· Puhelimet ja muut mobiililaitteet säilytetään oppitunnin aikana oppilaan koululaukussa/repussa.

· Puhelimet ja muut mobiililaitteet pidetään häiriöttömässä tilassa.

· Puhelimen ja muun mobiililaitteen saa hakea käyttöön oppitunnilla opettajan ohjeita noudattaen.

Välitunnit, siirtymätilanteet, ruokailu

· Puhelimet ja muut mobiililaitteet säilytetään oppilaan laukussa/repussa välitunnin, ruokailun ja siirtymien aikana.

· Puhelimet ja muut mobiililaitteet pidetään häiriöttömässä tilassa.

4.8 Kasvatukselliset toimet, kurinpitokeinot, turvaamistoimet ja muut seuraamukset

· Suositusten noudattamatta jättämisestä keskustellaan oppilaan kanssa ja voidaan olla yhteydessä huoltajaan.

· Jos oppilas häiritsee opetusta tai koulun muuta tilaisuutta, hänet voidaan määrätä poistumaan tilasta. Jos häirintä on kohtuutonta tai oppilas uhkaa toisten turvallisuutta, voidaan hänen opetuksensa evätä jäljellä olevan sekä seuraavan työpäivän ajaksi.

· Jos oppilas käyttäytyy epäasiallisesti, hänet voidaan määrätä kasvatuskeskusteluun. Mikäli epäasiallinen käyttäytyminen jatkuu keskustelun jälkeen tai se on vakavampaa, voidaan oppilas määrätä jälki-istuntoon. Mikäli tämänkään jälkeen käytös ei muutu tai se on vakavaa, voidaan oppilaalle antaa kirjallinen varoitus. Oppilas voidaan myös erottaa määräaikaisesti, mikäli oppilaan käytös on erittäin vakavaa.

· Kielletty esine tai aine tai sellainen esine tai aine, jolla oppilas häiritsee opetusta tai oppimista, voidaan ottaa haltuun tai tarkastaa oppilaan tavarat, oppilaan hallinnassa olevat koulun säilytystilat ja päällisin puolin hänen vaatteensa, sellaisen kielletyn esineen tai aineen haltuun ottamiseksi, jolla voidaan vaarantaa omaa tai toisen turvallisuutta, jos tällaisen esineen tai aineen hallussa pito on ilmeistä ja oppilas pyynnöstä huolimatta kieltäytyy niitä luovuttamasta tai ei luotettavasti osoita, ettei hänen hallussaan niitä ole.

· Kotitehtävien laiminlyönnistä voi seurata tehtävien teettäminen työpäivän jälkeen.

· Oppilas voidaan määrätä puhdistamaan tai uudelleen järjestämään hänen tahallaan tai huolimattomuuttaan likaaman tai epäjärjestykseen saattaman koulun omaisuuden (siivousvelvoite).

5 Järjestyssääntöjen seuranta ja tarkistaminen

· Nämä järjestyssäännöt on laadittu yhdessä koko koulun henkilöstön, oppilaiden ja huoltajien kanssa.

· Koko koulun henkilöstö ja oppilaat sitoutuvat noudattamaan näitä järjestyssääntöjä ja edistämään yhdessä turvallista ja viihtyisää koulupäivää.

· Huoltajat tukevat koulun oppilaiden koulun järjestyssääntöjen noudattamista ja turvallista ja viihtyisää koulupäivää.

· Järjestyssäännöt ovat nähtävissä koulun kotisivuilla Pedanetissä, peda.net/lohja/peruskoulut/alakoulut/perttilan-koulu

· Järjestyssäännöt käsitellään oppilaiden kanssa lukuvuosittain ja niistä tiedotetaan huoltajia. Järjestyssäännöt tarkistetaan säännöllisesti.

· Nämä järjestyssäännöt ovat voimassa 1.8.2025 alkaen.

6 Järjestyssääntöjä ohjaavat suunnitelmat

· Suunnitelma oppilaiden suojaamiseksi kiusaamiselta, häirinnältä, syrjinnältä ja väkivallalta Lohjan kaupungin perusopetuksessa
· Suunnitelma kasvatuskeskustelujen ja kurinpitokeinojen käyttämisestä ja niihin liittyvät menettelytavat Lohjan kaupungin perusopetuksessa
· Tasa-arvotyö ja yhdenvertaisuuden edistäminen perusopetuksessa Lohjalla
Kaikki suunnitelmat löytyvät myös koottuna Pedanetistä
Koulun juhlissa, kerhossa ja retkillä noudatetaan koulun järjestyssääntöjä ja yksityiskohtaisempia pelisääntöjä.

Oppilaan tavarat ja välineet koulussa:

- Koulupäivän aikana oppilas säilyttää ulkovaatteensa käytävällä naulakossa, reput ja laukut säilytetään luokassa, luistimet omassa kassissaan, sukset ulkoseinustalla opettajan kanssa sovitussa paikassa, polkupyörät lukittuina pyöräkatoksessa. Muuta ylimääräistä omaisuutta ei pääsääntöisesti tuoda kouluun.

- Rahat, karamellit, purukumit yms. eivät kuulu kouluvarusteisiin.

Valtakunnallinen työrauhauudistus 01.01.2014 toi lisäohjeistuksia koulun toimintaan mm.:

· Opettajalla ja rehtorilla on mahdollisuus suorittaa oppilaiden tavaroiden tarkastaminen ja kiellettyjen tai vaarallisten esineiden poisotto tarvittaessa

· Jälki-istunnossa hiljaa istumisen vaihtoehtona oppilas voi osallistua tehtäviin, jotka katsotaan kohtuullisiksi ottaen huomioon rangaistukseen johtanut asia, oppilaan ikä ja kehitystaso jne.

Asioissa, joista ei järjestyssäännöissä erikseen määrätä, noudatetaan peruskoulua koskevia säännöksiä ja määräyksiä sekä koulun/opettajien antamia ohjeita ja yleisiä hyviä käytöstapoja.

Oppilaan velvollisuudet/ ojentamiskeinot/

vahingonkorvausvastuu

Peruskoululaissa ja siihen liittyvässä peruskouluasetuksessa on koulujen turvallisuutta koskevat säädökset. Säädökset velvoittavat edistämään koulun sisäistä järjestystä, opiskelun esteetöntä sujumista sekä kouluyhteisön turvallisuutta ja viihtyisyyttä.

Oppilaan velvollisuudet, 35 §

”Oppilaan tulee osallistua perusopetukseen, jollei hänelle ole erityisestä syystä tilapäisesti myönnetty vapautusta. Oppilaan on suoritettava tehtävänsä tunnollisesti ja käyttäydyttävä asiallisesti
Ojentaminen ja kurinpito, 36 §: 

- opetusta häiritsevä oppilas voidaan määrätä poistumaan luokasta oppitunnin jäljellä olevaksi ajaksi

-  epäasiallisesti käyttäytyvä oppilas voidaan määrätä enintään kahden tunnin jälki-istuntoon ja

- kotitehtävänsä laiminlyönyt suorittamaan tehtäviään koulupäivän päätyttyä enintään tunniksi kerrallaan.
Kirjallinen varoitus ja oppilaan erottaminen enintään kolmeksi kuukaudeksi ovat lain mukaan mahdollisia kurinpitorangaistuksia oppilaalle, joka rikkoo järjestystä, menettelee vilpillisesti tai käyttäytyy muuten epäasiallisesti.

Lisäksi määritellään
- opetuksen epääminen jäljellä olevaksi päiväksi esim. jos opetus vaikeutuu kohtuuttomasti oppilaan häiritsevän käyttäytymisen vuoksi

· mahdollisuus häiritsevän oppilaan poistamiseen opetustilasta / koulun tilaisuudesta / koulun alueelta, mikäli oppilas ei noudata poistumismääräystä  
Pelisäännöt, ei-toivottuun käyttäytymiseen puuttuminen ja seuraukset:

Puuttumisen portaat
Jos oppilaan kohdalla havaitaan seuraavia asioita. 

· Epäasiallinen tuntikäytös/ muu ikävä/huono käytös

· Tekemättömät läksyt

· Myöhästymiset

· muut Ei-toivotut asiat

Niihin puututaan puhuttamalla oppilas, keskeyttämällä EI-toivottu käytös ja tehdään tarvittavat merkinnät Wilmaan ja soitetaan tarvittaessa kotiin ja tehdään tarvittaessa lastensuojeluilmoitus.

 Siirrymme seuraavalle portaalle puuttumisen portaissa, jos edellisen portaan puuttuminen ei riitä.
PORTAAT

1) Opettajan huomautus asiasta + Wilma -merkintä

2) Opettaja puhuttaa + soitto kotiin yhdessä oppilaan kanssa

3a) Ennalta ilmoitettu kasvatuskeskustelu (huoltaja mahdollisesti mukana)

3b) Rehtori puhuttaa + soitto kotiin yhdessä oppilaan kanssa

4) Ennalta ilmoitettu kasvatuskeskustelu, jossa mukana huoltaja/huoltajat.

5) Yksilöllinen oppilashuoltopalaveri, jossa mukana huoltaja/huoltajat, oppilas, opettaja, ja tarvittavat oppilashuollon edustajat sekä muut mahdolliset tukitahot. 

 

Kaikilla portailla on asiasta riippuen myös mahdollista tehdä lastensuojeluilmoitus ja /tai rikosilmoitus, mikäli asia niin vaatii.

* Kasvatuskeskustelu= KAKE

Kaken tavoitteena on vuorovaikutustaitoja edistämällä vähentää koulun häiriökäyttäytymistä. Opettaja keskustelee oppilaan kanssa kahden kesken mokasta. Kakessa oppilaan käyttäytymistä pyritään ohjaamaan ja hänen on mietittävä rikkomuksensa seuraukset. Oppilas joutuu pohtimaan; mitä hän teki, miksi ja miten tilanne korjataan. Seurantapäivä sovitaan. Tapaus kirjataan. Aina kasvatuskeskustelun lopuksi oppilas soittaa huoltajalle ja kertoo omin sanoin tapahtuman. Puhelun lopuksi KAKE-opettaja jatkaa puhelua vanhempien kanssa. Jos vanhempia ei saada kiinni, opettaja laittaa asiasta Wilma-viestin, jossa on huoltajille yhteydenottopyyntö.

Oppilaan joutuessa toistuvasti kasvatuskeskusteluun, tehdään tilannearvio. Vaihtoehtoisesti järjestetään seuraava kake-keskustelu tai jälki-istunto, aina tilannearvion pohjalta.

Mikäli kasvatuskeskusteluja on tarpeen jatkaa, toisessa keskustelussa on mukana rehtori/kuraattori/terveydenhoitaja aina tarpeen ja mahdollisuuksien mukaan.

Kolmannessa keskustelussa ovat mukana huoltajat.

* Jälki-istunto

Kasvatuskeskustelulla voidaan korvata jälki-istunto. Jälki-istuntoa voidaan kuitenkin edelleen käyttää kurinpitotoimenpiteenä KAKEn rinnalla/lisäksi:
Turvallisuussyistä jälki-istunto seuraa seuraavista rikkeistä:
· poistuminen koulualueelta ilman lupaa 

· lumipallon, kivien yms. heittäminen

Vahingonkorvausvelvollisuus

· Oppilaan on käsiteltävä koulun omaisuutta asiallisesti ja huolellisesti. Oppilas on velvollinen iästä riippumatta korvaamaan koulun omaisuudelle aiheuttamansa vahingon. Oppilaille sattuvat silmälasien rikkoutumiset selvitetään tapauskohtaisesti. Kännykät ja arvoesineet eivät kuulu kouluvakuutuksen piiriin.

Vahingonkorvauslaki; noudatetaan kouluissa tapahtuneissa vahingoissa

· ilmoitetaan huoltajalle

· opettaja tai rehtori voi kasvatuksellisista syistä määrätä oppilaan puhdistamaan tai uudelleen järjestämään koulun omaisuuden tai tilan, jonka oppilas on tahallaan tai huolimattomuudellaan liannut tai saattanut epäjärjestykseen

· oppituntien ulkopuolella, enintään kaksi tuntia
Arviointi
Arviointiosuus löytyy myös koulun opetussuunnitelmasta. Lohjan kaupungin kouluissa ovat käytössä yhtenäiset lukuvuositodistuskaavakkeet.

Oppilasarvioinnin tehtävä on ohjata ja kannustaa oppilasta opiskelussa sekä antaa palautetta hänen edistymisestään, opiskelutaidoistaan ja oppimistuloksistaan oikeudenmukaisesti ja monipuolisesti. Oppilaan oppimisprosessia ja itsetuntemuksen kasvua tuetaan myös itsearviointia käyttäen.

.
Oppilaan arviointi kohdistuu seuraaviin asioihin:

Opintojen edistyminen, työskentely ja käyttäytyminen

Koulussamme oppilasarviointiin kuuluu vuosittain:

¤ Oppimiskeskustelu, luokanopettaja - oppilas - vanhemmat => marras-helmikuun välisenä aikana 1.-6. luokilla.
¤ Oppilaan itsearviointi
¤ Lukuvuositodistus lukuvuoden päättyessä kaikilla luokilla sekä välitodistus 5. ja 6. luokalla syyslukukauden lopuksi.
1.-3. luokilla: sanallinen arviointi 

4.-6. luokilla, numeroarviointi; käyttäytymisen arvioinnin kriteerit löytyvät jäljempänä.

Lukuvuositodistus koskee oppilaan menestymistä koko lukuvuoden ajalta. Lukuvuositodistukseen merkitään myös oppilaan vuosiluokalta siirtyminen.

Lisäksi opintojen aikana voidaan käyttää mm. seuraavia arvioinnin muotoja:

- opettajan antama suullinen palaute, arviointikeskustelut, itsearvioinnit,

- toveriarvioinnit, vapaamuotoiset tiedotteet, koetulokset, portfoliot

Huoltajat osallistuvat marras- helmikuun aikana arviointikeskusteluun. Tällöin kunkin oppilaan edistymistä voidaan yksilöllisesti pohtia.
Oppilas voidaan jättää vuosiluokalle, jos kaikista mahdollisista tukitoimenpiteistä (tuki- ja erityisopetus sekä oppilashuollollinen tuki) huolimatta hänen ei arvioida selviytyvän seuraavan vuosiluokan opinnoista. Oppilaan jättämisestä vuosiluokalle voidaan tehdä myös ehdollinen päätös, jos hänen suorituksensa yhdessä tai useammassa oppiaineessa on hylätty. Tällöin oppilas voi lukuvuoden päätyttyä erillisessä kokeessa osoittaa luokalta siirtymiseen tarvittavat riittävät tiedot ja taidot.

Huoltajille annetaan tietoa koulun opetussuunnitelmasta ja sen tavoitteista sekä oppilasarvioinnin perusteista vuosittain syksyn ensimmäisessä koulutiedotteessa ja luokkien vanhempainilloissa, jotta he voivat tukea oppilaan oppimista ja arvioida lapsensa kehittymistä.
Oppilaan huoltaja voi kahden kuukauden kuluessa arvioinnista tiedon saatuaan pyytää opinnoissa etenemisestä tai vuosiluokalle jättämistä koskevan päätöksen uusimista. Pyyntö tehdään rehtorille. Uudesta arvioinnista päättävät rehtori ja oppilaan opettajat yhdessä.

Jos oppilaan huoltaja on tyytymätön uuteen arviointiin tai ratkaisuun, huoltaja voi pyytää arvioinnin oikaisua aluehallintovirastolta.

LOHJAN KOULUHALLINTO

Sivistys toimialaan kuuluvat kaikki toimialan päätösten valmistelua ja täytäntöönpanoa hoitavat sekä palveluja antavat tulosalueet sekä niiden henkilöstö.
Sivistys toimiala jakautuu kahteen (2) tulosalueeseen: 
1. kasvu ja oppiminen,

2. kulttuuri ja vapaa-aika.
Lohjan kaupungin kouluhallinto on osa Lohjan kaupungin organisaatiota ja vastaa kaupungin perusopetuksesta ja lukiokoulutuksesta. Kouluhallinnon tehtävänä on muun muassa koulujen toiminnan suunnittelu, ohjaus ja kehittäminen sekä opetushenkilöstön hallinnointi. Palvelualueen päällikkönä toimii vs. perusopetusjohtaja Kimmo Malmi
Postiosoite:

PL 71, 08101 Lohja

Käyntiosoite:
Karstuntie 4, 08100 Lohja

Puhelinvaihde:
(040) 188 6100

SIVISTYSLAUTAKUNTA

Sivistyslautakunta on opetustoimesta vastaava lautakunta, joka päättää mm. määrärahojen jakamisesta ja erilaisista opetuksen yleisperiaatteista ja hyväksyy opetussuunnitelmat. Kouluilla ei ole erikseen johtokuntia, vaan lautakunta toimii myös koulujen johtokuntana. Lautakunnan puheenjohtajana toimii Teija Ristaniemi.


